### 13.    Ansøgning om overgang til kommunaldrift drift fra den selvejende institution Krudthuset

**Åbent**

Sagsnr.: 326-2017-38353       J.nr.: 00.01.00           Dokumentnr.:
326-2017-285562

**Sagstype**

Beslutning.

**Resume og sagens baggrund**

Den selvejende institution Krudthuset har ansøgt om at
overgå til kommunal drift. Baggrunden for ansøgningen er, at et fald i
børnetallet har bevirket, at bestyrelsen ikke ser det muligt økonomisk at
opretholde et hensigtsmæssigt ledelsesteam i institutionen. Administrationen
vurderer, at institutionen kan overgå til kommunal drift uden økonomiske
konsekvenser.

**Indstillinger**

Fagcenterchef for Børn, Læring og Uddannelse indstiller, at
Krudthuset snarest muligt overgår til kommunal drift.

**Behandling**

Børn og Familieudvalget, Økonomiudvalget,
Kommunalbestyrelsen.

**Sagsfremstilling**

Den selvejende institution Krudthuset har ansøgt om at
overgå til kommunal drift.

Børnehaven lejer lokaler af Kalundborg kommune og har en
økonomi, hvor det skønnes at de kommer ud af regnskabsår 2017 i balance.

Der skal i overdragelsen ske en omfordeling af ressourcerne
til krudthuset, således at Teknik og Miljø tildeles den leje, som [adresse]
hidtil har betalt, svarende til 422.000 kr. (2017 tal).

[adresse] overgår til sædvanlig kommunal drift, herunder
tilpasning via Oscar Lind, rengøring via ISS og ansættelse af teamleder under en
områdeleder.

Der skal tages hensyn til eventuelle opsigelser af rengøring
og pedeltjeneste i forbindelse med overdragelse.

[adresse] vil fremadrettet blive en del af den kommunale
områdeledelse under Nadia Kristoffersen.

Det anbefales, af udvalget giver en principiel godkendelse
til, at [adresse] overgår til kommunal drift, med henblik på at sikre en kort
proces. Baggrunden for ønsket om en kort proces er, at [adresse] leder har
opsagt sin stilling, og Bestyrelsen vurderer, at det grundet et faldende
børnetal ikke vil være økonomisk muligt at ansætte et hensigtsmæssigt
ledelsesteam.

Krudthuset er i 2017 normeret til 24 vuggestuepladser og 46
børnehavepladser. Der forventes ved årets udgang at være indmeldt 12
vuggestuebørn og 35 børnehavebørn.

**Økonomiske konsekvenser**

Ingen økonomiske konsekvenser.

**Børn- og Familieudvalgets møde
den 4. oktober 2017:**

Udvalget indstiller, at der gives en principiel godkendelse
til, at [adresse] overgår til kommunal drift.

**Økonomiudvalgets møde den 11.
oktober 2017:**

Anbefales.

**Bilag**

|  |  |
| --- | --- |
| Ansøgning til Kalundborg Kommune | 326-2017-285589 |